Alsu

Alsu, todesine nimi om Alsu Ralifovna Abramova (neiččel Safina; , ; sünd. 27. kezaku 1983, Bugul'm, Tatarstanan ANST, Venäman NFST, NSTÜ) om venämalaine da totarlaine pajatai, aktris, TV-vedai. Venäman arvostadud artist (2018).

 Biografii 
Alsu om sündnu Bugul'm-lidnha. Zavodi kar'jerad vižtoštkümnevoččes igäs.

Vl 1999 Alsu sai «Kuldaine grammofon»-premijad Иногда-pajos («Erasti»). Vl 2000 hän ezini «Evrovizii»-konkursal, kus pajati «Solo»-pajon, siš pajatai oti 155 čokkoint i sai kahtenden sijan.

Vspäi 2006 om lähtnu mehele — Jan Abramov-biznesmenale. Heil om kaks' tütärt da üks' poig: Safina-tütär (om sündnu vl 2006), Mikella-tütär  (om sündnu vl 2008, Tel' Avivha) da Rafael'-poig (om sündnu vl 2016, Tel' Avivha).Беременная Алсу родит в Израиле (Kohtukaz Alsu sündutaškandeb Izrailihe) / 01.08.2016. Dni.ru. Певица Алсу родила третьего ребенка (Alsu-pajatai sünduti koumašt last) / 11.08.2016. Mk.ru. 

 Diskografii 
 1999 — Алсу (venäkel'ne)
 2001 — Alsou (anglijankel'ne)
 2002 — Мне приснилась осень / I had an autumn dream (Sügüz' ozutihe minei unikuvas)
 2003 — 19 (Ühesatoštkümne)
 2008 — Самое главное (Kaikiš päižemb)
 2008 — Туган Тел (Mamankel', totarankel'ne al'bom, üks' pajo om baškiran kelel)
 2011 — Фея добрых снов (Hüviden unikuviden fei, kättepajod)
 2013 — Inspired (Ül'dünu / Hengaitunu, anglijankel'ne al'bom, om änetadud vl 2004)
 2014 — Ты — Это свет (Sinä oled Vauktuz)
 2015 — Письма, пришедшие с войны (Tulnuded sodaspäi kirjeižed, om pühätadud Suren Vägestusen 70-voččele jubilejale)
 2020 — Я хочу одеться в белое (Tahtoin panda vauktoid sobid päle)

 Fil'mografii 
 «Kulk bukoiden täht» (2005, anglijankel'ne) — Tina
 «Valdankumaidusiden peitused pert'kuluiš. Venäma, 18. voz'sada. Seičemenz' fil'm. Vivat, Anna!» (2007) — imperatornaižen Madlen-freilin

 Homaičendad 

 Irdkosketused 
 Alsun oficialine sait (alsou.ru).  
 Alsu — Instagram.

Kategorii:Poppajatajad
Kategorii:Venäman pajatajad
Kategorii:Venäman aktrisad
Kategorii:Venäman TV-vedajad
Kategorii:Tatarstanan Tazovaldkund
Kategorii:Aktrisad kirjamišton mödhe
Kategorii:Pajatajad kirjamišton mödhe
Kategorii:TV-vedajad kirjamišton mödhe
Kategorii:Personalijad kirjamišton mödhe
Kategorii:Evrovizijan ühtnijad
Kategorii:Sündnuded Tatarstanha
Kategorii:Sündnuded Bugul'mha
Kategorii:Venäman arvostadud artistad